OSNOVNA ŠKOLA KRAPINSKE TOPLICE

ZAGREBAČKA 12, 49217 KRAPINSKE TOPLICE

OIB: 46106875125

MB: 03016374

Šifra škole: 02-178-001

RKDP: 16019

E-mail: [ured@os-krapinske-toplice.skole.hr](mailto:ured@os-krapinske-toplice.skole.hr)

Telefon: 049/232-160

KLASA: 400-01/24-01/1

URBROJ: 2140-96-01-24-7

Krapinske Toplice, 22.7.2024.

Predmet: Obrazloženje Izvještaja o izvršenju financijskog plana za razdoblje

01.01.2024. – 30.06.2024.

**1. UVODNE NAPOMENE**

Obveza izrade polugodišnjeg i godišnjeg izvještaja o izvršenju financijskog plana proračunskih korisnika propisana je čl.81. Zakona o proračunu (NN 144/2021.), a temeljem čl.86. Zakona o proračunu proračunski korisnik dužan je upravljačkom tijelu u skladu s aktima kojima je uređen rad proračunskog korisnika, dostaviti na usvajanje prijedlog godišnjeg izvještaja o izvršenju financijskog plana za razdoblje 01.01.2024.-30.06.2024. do 30. srpnja 2024. godine.

Obzirom da Izvještaj o izvršenju pokazuje jesu li sredstva utrošena sukladno donesenom financijskom planu proizlazi kako njegov sadržaj mora biti u skladu s podacima iskazanim u planu, posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S. Financijski plan Osnovne škole Krapinske Toplice usvojen je na sjednici Školskog odbora održanoj 09.11.2023.

Slijedom gore navedenog Izvještaj o izvršenju financijskog plana Osnovne škole Krapinske Toplice sastoji se od:

* Opći dio -Račun prihoda i rashoda i račun financiranja

-Prihodi i rashodi prema ekonomskoj klasifikaciji

-Prihodi i rashodi prema izvorima

- Rashodi prema funkcijskoj klasifikaciji

* Posebni dio – Izvršenje rashoda i izdataka prema programskoj klasifikaciji
* Obrazloženje

**2. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

2.1. Prihodi i primici

Prihodi i primici OŠ Krapinske Toplice za 2024. god. planirani su u ukupnom iznosu 1.216.450 €, a u razdoblju 01.01.2024.-30.06.2024. ostvareni su u iznosu 743.949 €, što je ostvarenje od 61%, kako je prikazano u Tablici 1.

U odnosu na izvršenje za isto razdoblje prethodne godine primjećuje se povećanje ostvarenih prihoda, razlog tome je povećanje osnovice za isplatu plaća zaposlenima, povećanje iznosa te Odluka Vlade RH o plaćanju prehrane za sve učenike iz državnog proračuna.

Tablica 1.Usporedba planiranih i ostvarenih prihoda i primitaka za 2024.godinu

|  |  |  |  |  |
| --- | --- | --- | --- | --- |
| Prihodi/primici | Planirani iznos za 2024. | Ostvarenje 01.01.2024.-30.06.2024. | Indeks ostvarenja | Udio u ostvarenju |
| **Prihodi poslovanja-ukupno** | **1.216.450** | **743.949** | **61** | **100** |
| Pomoći proračunskim korisnicima iz proračuna koji im nije nadležan | 1.131.550 | 678.699 | 60 | 92 |
| Tekuće pomoći temeljem prijenosa EU sredstava | 11.220 | 9.931 | 89 | 1 |
| Prihodi od financijske imovine - Kamate na oročena sredstva i depozite po viđenju | 10 | 7 | 70 | 0 |
| Prihodi po posebnim propisima | 21.200 | 22.864 | 108 | 3 |
| Prihodi od prodaje proizvoda i roba te pruženih usluga | 1.130 | 934 | 83 | 0 |
| Donacije od pravnih i fizičkih osoba izvan općeg proračuna | 1.680 | 2.830 | 168 | 0 |
| Prihodi iz nadležnog proračuna za financiranje redovne djelatnosti proračunskih korisnika | 49.660 | 28.684 | 58 | 4 |

Najveći udio u ostvarenju prihoda poslovanja su tekuće pomoći proračunskim korisnicima iz proračuna koji im nije nadležan, a iz kojih se iz državnog proračuna financiraju troškovi plaća i ostalih materijalnih prava zaposlenika, te od siječnja 2023. Odlukom Vlade RH i troškovi prehrane za sve učenike škole te troškovi nabave higijenskih potrepština za djevojčice.

Prihodi po posebnim propisima odnose se na uplaćena sredstva za prehranu učenika-dugovanje iz 2022. godine, na uplaćene prihode od roditelja za financiranje terenskih nastava i izleta učenika te refundaciju štete od osiguranja.

Prihodi od prodaje proizvoda i roba te pruženih usluga odnose se na prihode od iznajmljivanja školskog prostora.

Donacije od pravnih i fizičkih osoba izvan općeg proračuna odnose se na uplate donacija od trgovačkih poduzeća za izlete učenika, te donaciju Konzuma u projektu „Mali veliki talenti“.

Prihodi iz nadležnog proračuna odnose se na financiranje decentraliziranih funkcija-redovne djelatnosti proračunskog korisnika te na prihode iznad minimalnog financijskog standarda za financiranje školske sheme voća i mlijeka, troškova ugovora o djelu za e-tehničara, građanskog odgoja, radionice, troškovi natjecanja.

Grafikon 1. Usporedni prikaz planiranih i ostvarenih prihoda poslovanja 30.06.2024.

Grafikon 2. Udio u ostvarenju prihoda poslovanja 30.06.2024.

2.2. Sredstva viška prihoda iz prethodnih godina

Višak prihoda ostvaren u 2023 godini 8.185€ utrošiti će se u 2024 godini : Projekti MZO, materijalni i financijski troškovi, nabava opreme i investicijsko održavanje.

2.3. Rashodi i izdaci

Ukupni rashodi i izdaci za 2024. godinu planirani su u iznosu 1.216.450 €, a u razdoblju 01.01.2024.-30.06.2024. ostvareni su u iznosu 747.284 €, što je ostvarenje od 61 %, kako je prikazano u Tablici 2.

U odnosu na izvještajno razdoblje prethodne godine primjećuje se povećanje ostvarenih rashoda poslovanja, najviše iz razloga povećanja osnovice za isplatu plaće zaposlenicima , isplaćeno je više pomoći zaposlenicima, povećani su i rashodi za nabavu namirnica za prehranu učenika jer se sad obrok u školskoj kuhinji priprema za sve učenike škole, a ujedno je došlo i do značajnog porasta cijena prehrambenih proizvoda, materijala i sredstava za čišćenje i održavanje, materijala za higijenske potrebe i njegu, uredskog materijala te energenata.

Tablica 2.Usporedba planiranih i ostvarenih rashoda i izdataka u 2024.godini

|  |  |  |  |  |
| --- | --- | --- | --- | --- |
| Rashodi/izdaci | Planirani iznos za 2024. | Izvršenje 01.01.2024.-30.06.2024. | Indeks izvršenja | Udio u izvršenju |
| **Ukupni rashodi** | **1.216.450** | **747.284** | **61** | **100** |
| Rashodi za zaposlene | 999.110 | 604.158 | 60 | 81 |
| Materijalni rashodi | 197.000 | 141.195 | 72 | 18,8 |
| Financijski rashodi | 700 | 428 | 61 | 0 |
| Naknade građanima i kućanstvima u naravi | 8.760 | 0 | 0 | 0 |
| Ostali rashodi-tekuće donacije | 660 | 0 | 0 | 0 |
| Rashodi za nabavu proizvedene dugotrajne imovine | 10.220 | 1.503 | 15 | 0,2 |

Najveći udio u izvršenju rashoda poslovanja imaju rashodi za zaposlene i to 81, %, zatim slijede materijalni rashodi 18,8 %, dok ostali rashodi nemaju značajniji utjecaj na poslovanje.

Rashodi za nabavu dugotrajne imovine odnose se na nabavu knjiga i opreme.

Grafikon 3. Usporedba planiranih i izvršenih rashoda 30.06.2024.

Grafikon 4. Udio u izvršenim rashodima 30.06.2024.

2.4. Račun prihoda i rashoda – prema izvorima financiranja

Prikazani su prihodi i rashodi po pojedinom izvoru financiranja i podaci o prenesenom višku/manjku iz prethodne godine.

Vrijednosno najznačajniji prihodi, a time i rashodi su iz izvora pomoći koji obuhvaćaju plaće i naknade zaposlenika, prehranu učenika i sl., nakon pomoći tu su sredstva općih prihoda i primitaka (osnivač KZŽ), prihodi za posebne namjene (terenska nastava i izleti učenika), donacije i vlastiti prihodi.

2.5. Rashodi prema funkcijskoj klasifikaciji

Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta. Klasifikacija naše škole je 0912-osnovno obrazovanje. Indeks izvršenja za razdoblje 01.01.-30.06.2024. u odnosu na plan je 60 %.

2.6. Račun financiranja prema ekonomskoj klasifikaciji i izvorima financiranja

Predaje se prazni, škola nema primitaka od financijske imovine i zaduživanja ni izdataka za financijsku imovinu i otplate zajmova.

**3. OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA**

1000 Program: OSNOVNO OBRAZOVANJE-ZAKONSKI STANDARD

A102000 Redovni poslovi ustanova osnovnog obrazovanja

Izvor financiranja 1.3 Decentralizacija

Osnovni cilj: osiguravanje uvjeta za kvalitetno obrazovanje učenika i poboljšanje kvalitete rada zaposlenika.

Program obuhvaća sljedeće: financiranje službenih putovanja i stručnog osposobljavanja zaposlenika, financiranje rashoda za materijal i energiju, rashoda za usluge ( tekuće i investicijsko održavanje objekata i opreme, komunalne usluge) te drugih rashoda neophodnih za rad i funkcioniranje školske ustanove, njenih zaposlenika i učenika.

Plan za 2024. godinu iznosi 36.060. €, a s 30.06.2024. je ostvareno 26.359,67 €, odnosno 73 %.

1003 Program: DOPUNSKI NASTAVNI I VANNASTAVNI PROGRAM ŠKOLA I OBRAZOVNIH INSTITUCIJA

T103000 Dopunski nastavni i vannastavni program škola i obrazovnih institucija

Izvor financiranja 1.1. Opći prihodi i primici-izvorna sredstva KZŽ

Program obuhvaća financiranje troškova natjecanja i dječjih radionica i materijalnih rashoda.

A102006 Program građanskog odgoja u školama

Izvor financiranja 1.1. Opći prihodi i primici-izvorna sredstva KZŽ

Aktivnost obuhvaća troškove ugovora o djelu za predavača građanskog odgoja.

K104000 Dopunska sredstva za izgradnju, dogradnju i adaptaciju škola

Izvor financiranja 1.1. Opći prihodi i primici-izvorna sredstva KZŽ

Projekt obuhvaća financiranje dokumentacije za izgradnju školske dvorane.

T103000 Dopunska sredstva za materijalne rashode i opremu škola

Izvor financiranja 1.1. Opći prihodi i primici-izvorna sredstva KZŽ

Projekt obuhvaća financiranje materijalnih troškova, ugovor o djelu za e tehničara koji tijekom godine pomaže učiteljima pri korištenju informatičke opreme.

T103025 Školska shema 6

Izvor financiranja 5.7. Ministarstvo-prijenos EU

Program se odnosi na Shemu školskog voća i mlijeka kojom se jednom tjedno osigurava voće i mlijeko za sve učenike škole.

A 102001 Financiranje -ostali rashodi OŠ

Izvor financiranja 2.1.1 Donacija

Osnovni cilj: poboljšavanje uvjeta za kvalitetno obrazovanje svih učenika

Program obuhvaća pokrivanje rashoda za školske izlete i terenske nastave te rashode za nabavu inventara. Prikupljene su donacije od trgovačkih društava.

Izvor financiranja 3.1.1 Vlastiti prihodi- prihodi od iznajmljivanja školskog prostora

Osnovni cilj: poboljšavanje uvjeta rada zaposlenika te kvalitetno obrazovanje svih učenika

Program obuhvaća pokrivanje rashoda za osiguranje škole, reprezentaciju te ostalih rashoda koji se ne pokrivaju decentraliziranim sredstvima.

Izvor financiranja 4.3.1 Posebne namjene

Osnovni cilj: osiguravanje uvjeta za kvalitetno obrazovanje svih učenika

Program obuhvaća rashode za terenske nastave i izlete učenika, prihodi se prikupljaju od roditelja i kamate na depozite po viđenju.. Tu su prikupljena i sredstva za prehranu učenika za 2022. godinu koji će se koristiti za poboljšanje uvjeta rada školskih kuhinja.

Izvor financiranja 5.2.1 Ministarstvo-Pomoći- tekuće pomoći proračunskim korisnicima iz proračuna koji im nije nadležan

Osnovni cilj: financiranje troškova plaća i ostalih materijalnih prava zaposlenika, financiranje prehrane za sve učenike škole, financiranje nabave udžbenika, kniiga za školsku knjižnicu, sufinanciranje Projekata iz nadležnosti MZO, financiranje nabave higijenskih potrepština za djevojčice, sufinanciranje troškova aktiva.

Program obuhvaća pokrivanje rashoda za plaće i ostalih materijalnih prava zaposlenika, te financiranje troškova prehrane za sve učenike škole iz Državnog proračuna, nabava higijenskih potrepština za što su nam Odlukom Vlade RH doznačena sredstva na račun škole, nabava udžbenika za sve učenike škole, nabava knjiga za školsku knjižnicu, Projekti: Priče iz kovčega, Steam istraživači.

Izvor financiranja 5.4.1 JLS-Općina Krapinske Toplice- Pomoći

Osnovni cilj: poboljšanje uvjeta za rad i funkcioniranje škole odnosno poboljšanje standarda.

Program obuhvaća sufinanciranje materijalnih troškova za koje nisu dostatna decentralizirana sredstva. Sredstvima se planira financirati materijalni i financijski troškovi, nabava opreme i investicijsko održavanje.

Izvor financiranja 5.7.1 Ministarstvo-prijenos EU

Osnovni cilj: financiranje troškova ugovora o djelu i troškova službenih putovanja sudionika Projekta Daroviti u fokusu.

Program obuhvaća pokrivanje rashoda za ugovore o djelu i troškove službenih putovanja.

**4. POSEBNI IZVJEŠTAJI**

4.1. Izvještaj o korištenju sredstava fondova EU-u izvještajnom razdoblju nije ostvareno.

4.2. Izvještaj o zaduživanju na domaćem i stranom tržištu novca i kapitala-u izvještajnom razdoblju nije ostvareno.

4.3. Izvještaj o danim zajmovima i potraživanjima po danim zajmovima-u izvještajnom razdoblju nije ostvareno.

4.4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Ravnatelj:

Samson Štibohar